title: "Halag R\u00f6\u00f6msk Rik"
text: "At Halag R\u00f6\u00f6msk Rik (HRR) wiar en ferbinjang faan europeesk loonsdialen oner Otto I.. Hi siig ham salew \u00fcs efterfulger faan a r\u00f6\u00f6msk keiser an regiaret auer hial Madeleuroopa.\n\nApdialang faan't Frankenrik \nEfter di duas faan Karl di Grat uun't juar 814 auernaam iarst Ludwig di Froom det ruder. Uun't juar 843 as det Frankenrik do m\u00e4 di Ferdrach faan Verdun mad sin dringer apdiald wurden. Oner Otto I. san a \"sjiisk\" dialen uun't 10. juarhunert ferb\u00fcnjen wurden.\n\n Uun't waasten lai at Waastfrankenrik oner Karl di Kaal \u2192 Frankrik\n Uun't uasten lai at Uastfrankenrik oner Ludwig di Sjiisk \u2192 Hilag R\u00f6\u00f6msk Rik\n Diartesken lai det Madelrik Lotharingen oner Lothar I.. Det h\u00e4\u00e4 oober ei loong bestenen.\n\nMadel\u00e4\u00e4ler \n\nAt Halag R\u00f6\u00f6msk Rik (HRR) wiar temelk apspleden tu letj f\u00f6\u00f6rstendoomen an k\u00f6nangriken. An a keisern an k\u00f6nger k\u00fcd det lun knaap tuuphual. Uun't juar 1806 as hat apliaset wurden. 1815 fulagt a Sjiisk Bund, di 1866 m\u00e4 a Sjiisk Kriich tesken Preu\u00dfen an Uastenrik tu aanj ging. Do h\u00e4\u00e4't bit 1871 d\u00fc\u00fcret, iar det Sjiisk Keiserrik gr\u00fcnjlaanj wurd.\n\nR\u00f6\u00f6msk-sjiisk keisern an k\u00f6nger \n F\u00f6\u00f6rromaanik\n Karolingern (751\u2013911)\n Konradiinern (911\u2013918)\n Ottoonen (919\u20131024)\n Romaanik\n Saaliern (1024\u20131125)\n Suplinburgern (1125\u20131137)\n Staufern (1138\u20131208)\n Welfen (1209\u20131218)\n Staufern (1219\u20131254)\n Gootik\n Interregnum (1254\u20131272)\n Habsburgern, Nassau (1273\u20131308)\n Luksemburgern, Wittelsbachern (1308\u20131437)\n Renaissance, Barok\n Habsburgern (1438\u20131740)\n Wittelsbachern (1742\u20131745)\n Klasitsismus\n Habsburg-Lothringern (1745\u20131806)\n\nLuke uk diar \n At K\u00f6nangrik B\u00f6\u00f6men\n\nSjiisklun\nHistoore"